Merivälja Kooli Vanematekogu jõululaada korralduskoosolek

01.11.2018 kell 18-19.30

Osalesid: Lembe Levo, Maria Kütt, Janne Vaga, Mari-Liis Utno, Kristi Sipra, Kristiina Püttsepp, Annely Soosaar, Kristiina Talfeldt, Vivika Kurnitski ja Shvea Järvet.

Koosolekut juhatas Lembe Levo, protokollis Maria Kütt

1. Iga koosoleku liige avaldas oma arvamust, milline on jõululaada eesmärk. Kokku lepiti järgmises: jõululaada eesmärk on kogukonna tunde tugevdamine – Merivälja Kogukond tugevamaks.
2. Toimumisajana arutati võimalust korraldada tööpäeval, jäädi siiski laupäeva hommiku juurde. Laat toimub 08.12.2018.
3. Arutati kuidas kaasata õpetajaid, otsustati esitada kõigile õpetajatele personaalne kutse. Lisaks räägib iga vanematekogu liige personaalselt klassijuhatajaga, kutsub laadale, arutab, mida lastega laadal koos teha. Innustada klassi ühiselt midagi müügiks valmistama.
4. Esitati küsimus: kes on valmis olema ürituse eestvedaja/projektijuht? Kooli huvijuht väga tõenäoliselt sellesse rolli erinevatel põhjustel ei sobi.
5. Ürituse eestvedaja on sellel aastal Kristi Sipra, toetab Mari-Liis Utno. Töötubadega tegeleb Shvea Järvet, Lembe Levo tegeleb kommunikatsiooniga, Kristiina Püttsepp tegeleb registreerimise ja laudade jagamisega, Mari-Liis korraldab muusika, kaunistused ja päevajuhtimise. Heategevuslik annetuste kogumine aktiivse vahetunni vahendite ostmiseks on Marge Aedna ülesandeks.

Kaasatakse Elle Kimaski vahendusel ka vanemate klasside lapsi. Näiteks päevajuhi rollis.

1. Laat tervikuna on sarnane eelmisele aastale – kommunikatsioonikanalid, töötoad, vaba lava, teater, lisaks müügilaudadele.
2. Järgmised sammud:
* Kristi vaatab üle, mida/keda on ürituse korraldamiseks veel vaja ja kontakteerub personaalselt
* Lembe teeb kutsed õpetajatele ja flaierid ja muud kujundused 08.novembriks
* Kristiina teeb registreerimise lingi
* Vanematekogu liikmed räägivad klassijuhatajatega ja klassi lapsevanematega laadale kaasamiseks

Merivälja Kooli Vanematekogu koosolek

01.11.2018 kell 19.30-20.20

Osalesid: Lembe Levo, Maria Kütt, Janne Vaga, Mari-Liis Utno, Kristi Sipra, Neda Paisoots, Kristiina Püttsepp, Annely Soosaar, Kristiina Talfeldt ja Shvea Järvet.

Koosolekut juhatas Lembe Levo, protokollis Maria Kütt

Eelmisest koosolekust üles jäänud jooksvad küsimused

1. Leiva ega muu toiduga ei tohi väljuda söökla piiridest, aga toitu, mis on sööklas, võib süüa ka väljaspool oma vahetundi juhul, kui see on nö ülejäänud toit.
2. Ohutuse tagamine õuealal.
* Õpetajad ei saa vahetunni ajal õues olla. Maria Kütt tegi ettepaneku ronimisrada kui eluohtlik objekt demonteerida, esitades vastava ettepaneku kõigile lapsevanematele küsitluse teel.
* Direktor on andnud tagasisidet Terviseameti Põhja talituse vaneminspektorile, et soovime kooliõe kohalolu 5 päeva nädalas; esmaabi osutavate isikute nimekiri saab õpetajate tuppa üles esimesel võimalusel.
1. Ohtlikuks kuivanud kaunistuste oksad eemaldatakse vana maja sissepääsu juurest homme (reedel, 02.11)
2. Rendikappe tuleb 40 tükki, söökla seina juurde (alates jaanuarist, kapid on tellitud).
3. Pakuti välja koolile idee korraldada disko, idee võeti heal meel vastu ja tõenaoliselt toimub esimene juba märtsis.
4. Koolivaheajal on läbi viidud vana maja ventilatsiooniseadmete täispuhastus, osade klassiruumide ning söökla põrandate süvapesu ja vahatamine, paigaldatud elektrilisi kätekuivateid WC de kõrvale, puhastatud ja desinfitseeritud võimla riietusruumi trapid ning ventilatsiooniseade parandatud, saunades vahetatud keriste küttekehad.
5. Toitlustamist jätkab pikendatud ajutise lepingu alusel senine toitlustaja kuni detsembri lõpuni, sest põhihange on teistkordselt vaidlustatud, VAKO istung toimub 5.11.2018.
6. Kooli peaväravate juurde paigaldatakse Haridusametist kingitusena saadud rattahoidlad (56 kohta) 2.11.2018.